b'\n_START_ARTICLE_\nKo\xc4\x8da Celso Gilberti\n_START_PARAGRAPH_\nKo\xc4\x8da (italijansko Rifugio) Celso Gilberti (1.850 m) je planinska postojanka v zahodnem delu Julijskih Alp, na italijanski strani Kaninskega pogorja._NEWLINE_Ko\xc4\x8da stoji na manj\xc5\xa1i vzpetini nad dnom Prevalske doline med sedlom Prevala in Belope\xc5\xa1kim sedlom, v vzno\xc5\xbeju severnega ostenja grebena med Prestreljenikom in Visokim Kaninom in v neposredni bli\xc5\xbeini severozahodno le\xc5\xbee\xc4\x8de Bele pe\xc4\x8di. V njeni bli\xc5\xbeini se nahaja zgornja postaja gondolske \xc5\xbei\xc4\x8dnice, ki jo povezuje z njenim izhodi\xc5\xa1\xc4\x8dem na Nevejskem sedlu, do koder poteka tudi trasa smu\xc4\x8darske proge._NEWLINE_Ko\xc4\x8da, imenovana po furlanskemu alpinistu Celsu Gilbertiju (1910 \xe2\x80\x93 1933), je bila zgrajena leta 1934. Upravlja jo Videmska sekcija italijanskega planinskega dru\xc5\xa1tva, odprta pa je od sredine junija do konca septembra ter v \xc4\x8dasu zimske smuke, od 20. decembra do 30. aprila.'